Public procurement notice: Contract Award Notice
Published: 2024-08-28
Buyer: ОБЩИНА ТЪРГОВИЩЕ
Country: BG
Region: BG334
Contract type: Services
Procedure: Open procedure
CPV classification: 71521000: Construction-site supervision services
Estimated value: 154872.5 BGN
Award criteria: price

Technical requirements: Предметът на настоящата обществена поръчка включва упражняване на независим  строителен надзор. В обхвата на поръчката са включени следните обособени позиции:
Обособена позиция № 1 „Упражняване на строителен надзор при изпълнение на СМР на обект: „Преустройство на сграда – бивша земеделска банка в изложбени зали“, находящ се в УПИ I, ПИ 73626.507.328, кв.107 по плана на гр. Търговище“
 Обособена позиция № 2 „Упражняване на строителен надзор при изпълнение на СМР на обект: „Основен ремонт и обновяване на Спортна зала „Иван Ангелов“ – сгради с идентификатор 73626.506.561.1 и идентификатор 73626.506.561.2, находящ се в УПИ III, кв.109, ул. „Христо Ботев“ № 14, гр. Търговище“
Обособена позиция № 3 „Упражняване на строителен надзор при изпълнение на СМР на обект: „Благоустрояване на УПИ VI, кв.61 и промяна на предназначението на сграда с идентификатор 73626.506.729.2 – покрит пазар в търговски комплекс и  офиси“.
Важно: Тъй като обектът по  обособена позциция № 1 е недвижима културна ценност, консултантската дейност се извършва от консултанта с участието на лица, включени в регистъра по чл.165 от Закона за културното наследство (ЗКН), съгласно чл.2, ал.2 от Наредба №РД-02-20-25 от 03 декември 2012 г. за условията и реда за издаване на удостоверение за вписване в регистъра на консултунтите за оценяване на съответствието на инвестиционните
проекти и/или упражняване на строителен надзор.
ВАЖНО: предстои възложителят да обяви и обществена поръчка с предмет: „Преустройство на сграда – бивша земеделска банка в изложбени зали“.
ВАЖНО: предстои възложителят да обяви и обществена поръчка с предмет: “Основен ремонт и обновяване на Спортна зала „Иван Ангелов“, сгради с идентификатор 73626.506.561.1 и идентификатор 73626.506.561.2, находящ се в УПИ III, кв.109, ул.“Христо Ботев“№14 гр.Търговище“.
ВАЖНО: предстои възложителят да обяви и обществена поръчка с предмет: „Благоустрояване на УПИ VI, кв.61 и промяна на предназначението на сграда с идентификатор 73626.506.729.2 – покрит пазар в търговски комплекс и  офиси“.
На първо място по всяка обособена позиция се класира участникът, предложил най-ниска цена.
Предметът на обособена позиция № 1 включва осъществяване на независим строителен надзор на строеж: “Преустройство на сграда – бивша земеделска банка в изложбени зали“, находящ се в УПИ I, ПИ 73626.507.328, кв.107 по плана на гр.Търговище“. Сградата на бившата Земеделска банка е една от емблематичните сгради на Търговище, архитектурно-строителен паметник на културата, деклариран с писмо №3780/02.08.1989 г. Сградата е изградена през 1912 г.-1915 г., като банкова сграда на Българската земеделска банка. Сградата е с характерния образ на обществените сгради от началото на миналия век – подчертани с кули стълбища, с мансарден етаж с капандури, с корнизи с различна дълбочина и профил на етажните нива, при прозорците и покрива, с каменен цокъл, с мазилка тип „рустика“ по стените, с пластични елементи и орнаменти по фасадата и покрива – фронтони, пиластри, рамки, табли, гирлянди и др. Интериорът ѝ впечатлява с пространствата, вложените материали и начина на изпълнение. Органична част от сградата е и оградата на имота, изпълнена едновременно с нея със същото пластично решение и материали. Сградата е с характерно V-образно близко до симетрично планировъчно и обемно решение, организирано около основния композиционен елемент – банковия салон. Сградата е с различна етажност – на 1 и 2 етаж, органично изявени в обемно пространственото ѝ и пластично решение.
            На първия етаж, с достъп от представително стълбище с трираменна стълба, е разположен банковият салон, като салонът за посетители е с елипсовидна форма, с богато декорирани колони и засводен таван с горно осветление, декоративна настилка от рисувани керамични плочи. На втория етаж са разположени канцеларии. Част от подпокривното пространство е преустроено. Сградата е с подземен етаж на две нива, където са били разположени хранилище (трезор), складови помещения и котелно помещение с котел на твърдо гориво. Подземният етаж е достъпен от трите стълбища и по вътрешна стълба от помещение до салона. Сградата разполага и с дворно пространство.
            Проектът предвижда реставриране и експониране на сградата с новата ѝ функция – изложбени зали за изящни изкуства. Предвидените и прилаганите строително-технически средства за постигане експонирането ѝ се подчиняват изцяло на методологическите принципи на реставрация и консервация на архитектурен паметник.Ограничени са в максимална степен действия от рода на техническа реконструкция или реконструкция на художествени елементи по аналогия. Изграждането на съвременните технически системи и оборудване е подчинено на идеята за пълно интегриране с архитектурните елементи при минимална намеса в тях и запазване на всички детайли и орнаменти.
Пълен обхват на дейностите, включени в предмета на настоящата обособена позиция, се съдържа в техническите спецификации.
РЗП - 1312 кв.м.
Предметът на обособена позиция № 2 включва  осъществяване на независим строителен надзор на строеж: “Основен ремонт и обновяване на Спортна зала „Иван Ангелов“, сгради с идентификатор 73626.506.561.1 и идентификатор 73626.506.561.2, находящ се в УПИ III, кв.109, ул.“Христо Ботев“№14 гр.Търговище“. Сградният комплекс на Спортна зала „Иван Ангелов“ гр.Търговище е строен в периода 1959 г. – 1964 г., като в седемдесетте години на миналия век е правено допълване с трибуни за зрители с около 450 седящи места. На втори етап от строителството е направено разширение за трибуни, стълбище за тях, звукозаписно студио и помещения за шах във фоайето. Административната сграда е със сложно трапецовидно очертание, а залата с трибуните с правоъгълно. Сградата със спортната зала (Сграда 1) е със скелетно-гредова конструкция, с носещи рамки в залата и носещи стени и обрамчваща стоманобетонна конструкция от колони, греди и пояси. Междуетажните подови елементи и таванската покривна конструкция са стоманобетонни плочи. Има частичен подземен етаж, а покривът е плосък, топъл с вътрешно и външно водооттичане. Едноетажната сграда (Сграда 2) е със съблекални и стаи за треньорите, без подземен етаж. Тя е с правоъгълно очертание в план, с топъл плосък покрив, с хидроизолация, с външно водооттичане. Сградата е масивна, със стоманобетонни елементи-носещи стени и обрамчващи пояси. Сграда 1 е триетажна в административната си част (от изток) и двуетажна в частта си, представляваща същинската баскетболна зала.
            В проекта се залагат следните дейности:
Премахване на първия ред трибуни с цел осигуряване на изискуемите за баскетболно игрище габарити. Освен целия първи ред, се придвижда и частично разрушаване на втория ред трибуни – в източния и западния край, с цел изпълнение на стъпала за слизане на нивото на игрището, понеже до момента единственият авариен изход е през втория етаж на залата, което е недостатъчно от противопожарна гледна точка. По този начин, след осигуряване на възможност за слизане от трибуните на нивото на терена, изходът в югозападния край на залата, може да се използва като авариен, а в югоизточния, чрез избиване на отвор, е предвиден и трети авариен изход-чрез частично отнемане от помещението, ползвано като магазин в миналото;
По трибуните се предвижда още – разширяване на подходите; подмяна на седалките с последващ монтаж на прибиращи се такива; коригиране на стъпалата;
Изпълнение на водоплътна настилка северно от сградите и водоплътен холкер в останалата част на сградите, при контакта на стените с тротоарни настилки;
Разширяване на санитарните помещения за посетители чрез преустройване в зоната на главното стълбище;
Осигуряване на достъпна среда за сградата, чрез изпълнение на рампа при главния вход. Предвижда се и санитарен възел, отговарящ на нормативните изисквания за достъпност;
Осигуряване на места за хора в неравностойно положение след последния ред на трибуните, като за достигане на това ниво, се предвижда монтаж на стълбищна платформа с възможност за завиване;
Предвиждат се дейности по подмяна на амортизирани настилки и цялостно вътрешно освежаване на стени и тавани;
Лампериите в залата ще се премахнат и на тяхно място ще се положат акустични стенни пана минерална вата;
За сградите ще се изпълнят и мерки, подобряващи енергийната ефективност – подмяна на амортизирани дограми, топлоизолиране на ограждащи стени;
Освен споменатата рампа пред входа, цялостно ще се реновира околното пространство, северно от сградата чрез репариране на входните стъпала и площадки. Предвижда се полагане на водоплътна настилка в зоната северно от входните площадки и по протежението на северната фасада на сградата. Осигурява се зона за отдих с пейки. Предвижда се монтаж на козирка от стоманени профили и поликарбонат пред главния вход;
Репариране на площадката при главния вход от север и изграждане на рампа за достигане на котата на входа.
Пълният обхват на дейностите, включени в предмета на настоящата обособена позиция, се съдържа в техническите спецификации.
РЗП - 2 567 кв.м.
Предметът на обособена позиция № 3  включва  осъществяване на независим строителен надзор на строеж:  „Благоустрояване на УПИ VI, кв.61 и промяна на предназначението на сграда с идентификатор 73626.506.729.2 – покрит пазар в търговски комплекс и  офиси"
Инвестиционният проект предвижда:
-           благоустрояване на територията на кооперативния пазар за разполагане на сергии до реализиране предвижданията на Плана за застрояване на имота за изграждане на нова сграда за покрит пазар;
-           промяна на предназначението на заварената сграда на покрития пазар;
-           благоустрояване на задънена улица с о.т. 202-203 и на контактната зона на имота на пазара с пешеходната зона на града, така че територията му да стане естествено нейно продължение.
По проекта за УПИ VI от кв.61 - „ за кооперативен пазар и административна сграда на пазара" е изработен за етапно изпълнение в пет етапа:
Първи етап - събаряне на сграда за търговия с идентификатор 73626.506.787.1 и част от сграда за търговия с идентификатор 73626.506.729.3, благоустрояване на част от територията на УПИ VI с площ 1026 кв.м., разполагането на нея на маси за сергийна търговия с плодове и зеленчуци със слънцезащитни устройства над тях - композиция от перголи;
Втори етап - събаряне на останалата част от сграда за търговия с идентификатор 73626.506.729.3, благоустрояване на част от територията на УПИ VI с площ 1084 кв.м., разполагането на нея на маси за сергийна търговия с плодове и зеленчуци със слънцезащитно съоръжение над тях - композиция от перголи, поставяне на преместваеми павилиони за търговия и охрана; промяна предназначението на първия етаж на сграда с идентификатор 73626.506.729.2 - Покрит пазар в търговски комплекс от магазини за хранителни стоки, магазини за нехранителни стоки, павилиони за търговия и обществено хранене, обект за услуги, вграждане в сградата на частична нова етажна конструкция;
Трети етап - промяна предназначението на втория етаж на сграда с идентификатор 73626.506.729.2 - Покрит пазар в търговски комплекс и офиси - магазин за нехранителни стоки и офис.
Четвърти етап - събаряне/демонтаж на сграда 73626.506.729.4, благоустрояване на територията на сегашния паркинг с площ 1200 в.м.
Пети етап - благоустрояване на улица с о.т. 202-203 (ПИ 73626.506.787) и на контактна зона на УПИ VI с Пешеходна зона на гр. Търговище - част от УПИ VII (ПИ 73626.506.224) и част от УПИ VIII - ПИ 73626.506.772 от кв.61 с обща площ 1514 кв.м., събаряне на сграда с идентификатор 73626.506.787.1 и ремонт на фасадите на съществуващия трафопост.
За строежа са изработени и съгласувани проекти по части: Архитектурна, Конструктивна, Електрическа, Водоснабдяване и канализация, Отопление вентилация и климатизация, Технология, Пожарна безопасност, Паркоустройство и благоустрояване, Геодезия, План за безопасност и здраве, План за управление на строителните отпадъци.
Пълният обхват на дейностите, включени в предмета на настоящата обособена позиция, се съдържа в техническите спецификации.
Площ за благоустрояване - 4824 кв.м.


Winner: "ИВТ КОНСУЛТ" ЕООД
Award value: 54870
Number of bids: 11